AlexejDobrolubov/national_council_slovak_2010 huggingface dataset:
23. schôdza NR SR - 10.deň - B. popoludní
Dátum: 2024-12-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

92. Ďakujem za faktické poznámky. Ja by som to asi ukončil tou debatou o podobenstve, že Slovensko je firma a na čele je manažment, je súčasná vláda. A tak ako aj Rasťo Krátky dobre povedal, že on sa teda nepýtal, ten manažment toho valného zhromaždenia, tých akcionárov, ani nikoho. Iba si to vlastne sami schválili bez ohľadu na to, čo kto povie, lebo proste uplatnili tú moc, že takú majú. A my hovoríme, že ten manažment všetkých tých zamestnancov oklamal, pretože si robili super kampaň na to, že všetko bude lacnejšie, bude to ešte lepšie, že tie výhody, čo majú tí zamestnanci, tak všetky im zostanú, tí ľudia, nič im nezoberú, tá vláda, ten manažment, nič im nezoberú, všetko bude ešte lepšie. Ale nič nie je lepšie. Nič. Všetky sľuby sú porušené, všetko je zobraté, ľudia sú zdanení, všetko dražie, energie, potraviny, zamestnanci sa majú zle, sú šikanovaní, sú vyhadzovaní, sú na nich vedené trestné oznámenia. Tí, čo sa vzbúria, že nechcú pod takýmto vedením pracovať, tak je im basou vyhrážané, ale zatiaľ manažment si užíva svoj život. Tá vláda si užíva svoj život a užívajú si ho naplno, a dokonca tak, že si ho chcú užívať až do konca života, a tak pán premiér si schválil aj doživotnú rentu, hej? A my hovoríme, že je to zlé, že ľudia sú oklamaní a že tie peniaze nie sú zaslúžené, a preto by sa to malo zmeniť a malo by sa to vrátiť. A toto je náš odkaz týmto návrhom zákona. Ďakujem pekne. (Potlesk.)
23. schôdza NR SR - 10.deň - B. popoludní
Dátum: 2024-12-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

62. Tak momentálne po infozákone, ktorý teda trochu drasticky znemožní ľuďom, aby sa pýtali, ako táto vláda hospodári, sa vraciame naspäť k tomu pravému zákonu, a to je ten, ktorý hovorí, tak ako aj Peťo Pollák povedal vo svojej rozprave, aby si vládni politici znížili svoje platy, ktoré si zvýšili o päťtisíc eur, aj keď ostatným ľuďom berú všetky peniaze, berú všetky výhody, ktoré mali a berú 4,2 miliardy v konsolidácii. A tak ako si sa pýtal, že o čo tu ide a pán Bartek, ja ešte využijem ten čas, aby pán Bartek stihol prísť povedať posolstvo za stanu HLAS, aby prišiel povedať teda, že ako teda vláda to myslela s tým zvýšením platov dvojnásobným o päťtisíc eur mesačne, pretože ako ty hovoríš, Peťo, netuší nikto. Je to porušenie absolútne všetkých sľubov. Žiadne sociálne istoty, zobrali všetko ľuďom, žiadne lacné potraviny, žiadne lacné energie, orú na ľuďoch, ale seba zabezpečili. Tie amnestie, platy päťtisíc eur, doživotná renta pre premiéra, aj pre generálneho prokurátora by chceli doživotnú rentu, pre všetkých by chceli doživotnú rentu, možno sa to aj odvážia toto volebné obdobie urobiť. Ale ako si správne hovoril, na lekárov nie je, na zdravotníkov nie je, na učiteľov nie je, policajti, záchranári, horská služba nemajú. Majú nula zvýšené platy, nula zvýšené platy, ale na druhej strane aspoň čo? Aspoň sa im zdražujú potraviny. No tak toto je táto vláda. Nič nedá ľuďom.
23. schôdza NR SR - 10.deň - A. dopoludnia
Dátum: 2024-12-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

50. Ďakujem veľmi pekne. Máš pravdu, Igor, trochu ma to štengruje, vždy ma to štengruje, pretože mne proste na tom záleží. Ako keď predkladáme nejaké zákony, tak to nerobíme kvôli tomu, aby sme boli nejakí štatisti, ale kvôli tomu, že nám na tom záleží. Mne reálne záleží na tých rodinách a ja ti ďakujem za tých 200 eur na dieťa, kvôli ktorým si vlastne položil aj svoju funkciu, aby si ich presadil v roku 2022. A keď sa bavíme o tých rodinách, bavíme so o tých deťoch, však sám mám deti, a keď aj vidím mládež momentálne na balkóne, tak ja proste chcem, aby tá ďalšia generácia si utvárala názor na základe faktov, pozerajte dáta, pozerajte čísla, pozerajte, čo je pravda. Častokrát sú ľudia zavádzaní politikmi pre svoj osobný účel, pre svoj prospech, aby ich zvolili, tak ako to robila táto vláda, budete mať lacnejšie potraviny, budete mať lacnejšie energie, normálne že pečené holuby vám budú padať z neba, budete, nič vám nezoberieme z toho, čo ste mali, hlavne nás voľte. No a potom vás, samozrejme, niektorí ľudia sa dajú oklamať, zvolili vás a čo ste urobili? Žiadne lacnejšie potraviny, sme najdrahší spomedzi všetkých európskych krajín, žiadne lacnejšie energie, tuná pán Richter hovoril včera v relácii, že bude zdražovanie, pani Saková tri týždne pred novým rokom nevie povedať, aké budú ceny na nový rok, iba že budú drahšie. Nič nezoberiete z toto, čo mali, dane, odvody, všetko ide hore, zobrali ste im aj tie prídavky na dieťa, prídavky, daňové bonusy na dieťa. A toto sú veci, ktoré sú klamstvo a ja to budem hovoriť, pokiaľ tu budem, aby ľudia, aj tie ďalšie generácie si vedeli utvoriť názor a niektorí, áno, otvoria oči, niektorým zostanú zatvorené. Na to nemáme úplne dosah, ale pokiaľ viem a môžem, tak ich otvorím čo najväčšiemu počtu ľudí, pretože len pravda oslobodzuje.
23. schôdza NR SR - 10.deň - A. dopoludnia
Dátum: 2024-12-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

24. Obzvlášť, keď ich predseda vlády sľuboval lacnejšie potraviny, lacnejšie energie, že nič nezoberú ľuďom, žiadne výhody, ktoré dovtedy mali. Ale to sme si už zvykli, že tu neplatí v tejto vláde, vážené dámy a vážení páni, tuná sa sľuby sľubujú, to je normálne, že sľubotechna. Tuná nie sú chlapi, ktorí by vedeli dodržať svoje slovo, lebo to je základná cnosť každého chlapa, že to, čo sľúbim a to, čo poviem, tak to aj splním, že čo je áno, je áno a čo je nie, je nie. Tak toto by som poprosil, že možno keby si aj vládni poslanci povedali, okej, však toto sme sľubovali, tak nebudeme to rušiť. Keď aj vlastní nám doma hovoria, že viete čo, už to preháňate, teraz hovorím za vládnych poslancov, míňajú dvakrát toľko ako tí, na ktorých sa vyhovárali, ešte ľuďom berú peniaze z peňaženiek, berú im všetky výhody, ktoré mali, už to preháňajú, už je to trochu dosť. A preto ja aj súhlasím s tým, čo hovorí Igor Matovič, že tí ľudia na to nezabudnú, lebo sa ich to reálne dotkne, tých rodín s deťmi sa to reálne dotkne. Tých príbehov, ktoré aj nám písali tie rodiny s deťmi, že konečne si mohli dovoliť nejakú dovolenku dajme tomu cez leto, ísť pozrieť chorvátske more prvýkrát v živote alebo že mohli deťom kúpiť nové topánky, alebo zaplatiť nejaký krúžok navyše. Že nejaké dieťa z tých peňazí sa naučilo hrať na klavíri alebo sa naučilo maľovať v ZUŠ-ke, alebo nabralo nejakú inú, inú vedomosť, možno začalo chodiť do jazykovej školy. To je obrovské množstvo peňazí, ktorému sa ešte budem venovať v rozprave, pretože by som to ani nestihol za týchto 15 sekúnd. Takže ďakujem veľmi pekne za vystúpenie, Igor.
23. schôdza NR SR - 10.deň - A. dopoludnia
Dátum: 2024-12-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

12. Ďakujem veľmi pekne kolegom za faktické pripomienky. Som veľmi rád, že vám záleží na deťoch a myslím si, že je tu oveľa viac kolegov medzi nami, ktorým záleží na deťoch ako na budúcej generácii našej krajiny. Ja si myslím, že to je jeden z pilierov, ktorý tvorí totálny základ budúcnosti našej krajiny, nášho Slovenska, ktoré má 5,4 milióna obyvateľov a kde sa postupne dvíha generácia dôchodcov a generácia mladých slabne a ešte pod vplyvom zmien aj odchádzajú z našej krajiny. A práve podpora rodín a ukotvenie rodiny ja vnímam ako základ, ako totálny základ. A keď si pamätám tie diskusie ešte na prelome roku 2022-2023, že ako to celé rozvráti financie a je to neudržateľné a neviem, čo som všetko počul o tej podpore rodinám a podpore deťom, o daňovom bonuse, tak ja myslím, že každý súdny, keď sa na to pozrie spätne, tak povie, že to bolo prehnané. Bolo to prehnané, pretože súčasná vláda čo robí s rozpočtom, sú akože iné galaxie. A na ten daňový bonus by tie peniaze súčasná vláda vedela nájsť hocikedy, pozrime si rozpočet. A to je jedno, že či kolegovia z KDH, z Progresívneho Slovenska, všetci tam našli tie diery, kde sa dali ušetriť stovky miliónov eur, ktoré mohli ísť rodinám a nemuseli sa im brať. Na druhej strane všetci našli stovky miliónov eur, ktoré berú rodinám a rozflákajú ich na nezmysly, a práve preto hovorím, že starajme sa o budúcu generáciu, podporme ich, áno, aj finančne a podporme aj tento zákon. Ďakujem pekne.
33. schôdza NR SR - 12.deň - A. dopoludnia
Dátum: 2025-04-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

134. Ďakujem za slovo. Niekoľkokrát tu odznelo a ja som to sama povedala, že celá krajina by sa mala lepšie, keby sme skutočne investovali tie peniaze tam, kam majú ísť. Ja sa priznám, že ja toto neznášam, keď to počujem. A sama seba by som teraz za to, že som to vôbec povedala, lebo skutočne by som chcela žiť v krajine, kde nemusíme majoritu presviedčať o tom, že pomoc najzraniteľnejším je o tom, že všetci sa budeme mať lepšie, ale kde by to fungovalo jednoducho na tom, že ľudia sú ľuďmi, a preto by si mali pomáhať a mali by pomáhať tým najzraniteľnejším. A skutočne ma mrzí, že my musíme ešte aj ten jazyk, ktorým takého veci hovoríme, adaptovať na to, aby majorita jednoducho nieže nezávidela, ale aby aj to málo, čo ide do inklúzie a na vylúčené komunity, tak aby okolo toho nebola nejaká kritika, že zase sa im niečo dáva. To je skutočne tak neľudské. A mrzí ma, že aj my z Národnej rady vysielame často také signály, že rôzne predsudky a stereotypné predstavy aj o rómskej komunite šírime a je to skutočne veľmi smutné a zrovna táto Národná rada by nemala byť tým miestom, kde sa toto šíri, ale práve naopak, kde sme aj menili ten pohľad spoločnosti na ľudí z vylúčených komunít. Opäť teda témou je problém čerpania eurofondov. A ja si myslím, že to hlavné je, že roky sa tu peniaze určené pre ľudí z marginalizovaných komunít namiesto toho, aby šli skutočne na tú inklúziu, míňali práve na ten život majority. Že napríklad v nejakej dedine sa postaví cesta a nie cesta do osady alebo z osady, ale cesta v tej dedine a povie sa, že no však aj Rómovia po nej chodia. Ale to nie sú jednoducho peniaze určené na inklúziu. A Inga, ty si to veľmi dobre pomenovala, toto je podvod a nikdy sa to nezmení, ak to aj naďalej budeme robiť. ===== vymazať
33. schôdza NR SR - 12.deň - A. dopoludnia
Dátum: 2025-04-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

124. Ďakujem za slovo. Pán kolega, ty si sa tak na záver opýtal, že čo by na to Európska komisia hovorila, keby toto všetko videla, že na aké projekty idú tie peniaze, ktoré sú vlastne venované marginalizovaným komunitám a ich inklúzii. No my sme na výbore pre európske záležitosti tento týždeň mali návštevu z Európskej komisie a pán Pachta z DG EMPL Social Affairs and Inclusion nám hovoril, že teda ide ešte väčší balík peňazí na Slovensko a že aké je to dôležité, aby sme teda pomáhali marginalizovaným komunitám. A ja som tak naňho reagovala, že áno, však my tie peniaze vieme čerpať, problém je to, že na čo ich čerpáme. A ty si to presne v svojej rozprave pomenoval, že namiesto toho, aby to šlo skutočne na zlepšenie životných podmienok ľudí, ktorí v týchto komunitách žijú, vo vylúčených komunitách, tak to ide na Rómsky mediálny dom a stromčeky a odpadové hospodárstvo a neviem, čo si tam všetko ešte čítal z vecí, ktoré tí ľudia skutočne nepotrebujú. Keď jediné čo by sme momentálne, na čo by sme sa mali sústrediť a na čo by sme všetky tie milióny, ja si myslím, že to bude drahé, samozrejme, ale my môžme využiť tie peniaze z EÚ, ktoré nám jednoducho na to dávajú. Pretože to zároveň potom podporí aj to, aby teda ľudia, žijúci v týchto komunitách nielenže mali dôstojný život, na ktorý majú právo rovnako ako my všetci, ale aby sa aj tá celá spoločnosť mala lepšie. A im momentálne chýbajú základné potreby ako voda, hovorili sme tu o príbytkoch. Keď tu bol naposledy Európsky parlament, tak skonštatoval vo svojej správe, že deťom tu v noci v chatrčiach potkany obhrýzajú uši. V takýchto podmienkach oni žijú a my namiesto toho, aby sme sa sústredili na to, aby mali dôstojné životné podmienky, aby sa dostali z toho kruhu viacgeneračnej chudoby, tak im tu ideme stavať alebo teda vytvárať mediálny dom. Tak to je skutočne veľmi nevhodné.
33. schôdza NR SR - 12.deň - A. dopoludnia
Dátum: 2025-04-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

96. Ďakujem, pani kolegyňa, že opäť otváraš tú tému násilia na ženách, ktorú síce často tu máme na stole, ale vždy je z neho zhodená. A pred dvoma týždňami, keď ja som prezentovala náš návrh uznesenia, ktorý bol taktiež k tomu istému dňu, tak som sa tu tak, nechcem povedať hrala, aby to nebolo použité proti mne, ale tak sme sa doťahovali tuto s koaličnými poslancami a poslankyňami, že vlastne čo z toho nemôžu podporiť a zhodli sme sa na tom, že vlastne všetko môžu. A pri jednom špeciálne bode, a to škoda, že tu nie je teraz pán podpredseda parlamentu Gašpar, lebo čo sa týka urážok žien a útokov, verbálnych najmä, špeciálne od ľudí, ktorí sú teda verejne známi alebo ktorí sú v politike, tak pán Gašpar odsúdil akýkoľvek typ takéhoto násilia. A ja by som si teraz veľmi želala, aby sme sa zhodli na tom, že napríklad jedna vec bola pani poslankyňa Plaváková, čo sa jej stalo, myslím si, že aj my dve zažívame neustále nejaké hlúpe narážky a podobne, ale ja mám veľmi jeden čerstvý príklad toho, kam až toto násilie vedie, a síce je to voči mojej kolegyni pani poslankyni Irene Bihariovej, keď sa pán Machala, pravá ruka pani ministerky nekultúry, pred pár dňami o nej vyjadril, a toto teraz sa podržte, vážení kolegovia, že je p**** coly. A zostrihal si jej video, tak keď tu prezentoval aj svoje vyjadrenie k jednému zákonu v rozprave, a takýmto spôsobom na ňu zaútočil a spustil voči nej takú lavínu nenávistných komentárov a vyhrážok, že si myslím, že je namieste, aby sme konečne ako Národná rada s týmto niečo robili. A keď už tu máme také vyjadrenia, že áno, takéto útoky sú neakceptovateľné, tak aby sme sa voči nim postavili, lebo vravím vám, toto sa stalo Irene Bihariovej pred pár dňami. Skutočne nechutné niečo.
33. schôdza NR SR - 12.deň - A. dopoludnia
Dátum: 2025-04-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

78. Ďakujem za slovo. Kolegyňa, kolega, hovorili ste o tom, že ako sa teda mnohí ľudia momentálne hanbia za tie pozície vlády. No možno by sme sa za ne hanbili menej, keby poznali tie skutočné pozície, s ktorými premiér a minister zahraničných vecí chodia do Bruselu. A toto je práve jeden z problémov, na ktorý som aj tu teda narážala, že jedna vec je, čo hovoria svojim voličom a voličkám tu na Slovensku a druhá vec, že potom prídu tam, kde sa rokuje a jednoducho sú ticho alebo teda, nechcem to tak nazvať, šúchajú nôžkami. Ale my tu v Národnej rade môžeme dať ľuďom dôvod na to byť na nás hrdí, napríklad aj prijatím takéhoto uznesenia. A ja verím tomu, že aj po začatí invázie teda tu Národná rada mala tú odvahu jednoznačne odsúdiť ničím nevyprovokovanú agresiu Ruska voči Ukrajine, tak vtedy ľudia boli hrdí, lebo sme sa pridali na tú správnu stranu dejín. No, Ivo, ty si mi hovoril o tých ekonomických benefitoch. Ja som tiež povedala, že za mňa je to cynické, ale snažila som sa prihovárať ľuďom, ktorí skôr počujú na šuchot alebo štrngot eur než na tú humanistickú stranu a ja verím, že možno toto by ich teda mohlo osloviť, keď už nič iné, že áno, ten mier, o ktorom toľko hovoríme, je aj príležitosťou teda pre slovenské firmy. Aj keď ja by som radšej žila vo svete, a vôbec na Slovensku, v krajine, ktorá sa vie zastať tých správnych hodnôt a ktorá nepočuje len teda na štrngot peňazí. Ja by som sa ale opäť rada obrátila aj teda na koaličných poslancov a poslankyne, lebo ak je v tom návrhu niečo, čo vás, pán predsedajúci, alebo ostatných šokuje, s čím nesúhlasíte, napriek tomu, že sa jedná teda o oficiálne pozície vlády, tak to, prosím, povedzte a môžeme sa o tom baviť. Môžeme sa hrať so slovíčkami, však na to tu sedíme. Ale ak nie, tak nemáte dôvod nepodporiť to. A mňa teda neprekvapí, že to nepodporíte, ale... (Prerušenie vystúpenia časomerom.)
33. schôdza NR SR - 11.deň - B. popoludní
Dátum: 2025-04-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

147. Ďakujem za slovo, pán predsedajúci. No, pán kolega Šmilňák, ja viem, že sa v tomto pléne už realizovali všakovaké prestupy a drafty, ale my vám našu kolegyňu Vierku nepožičiame ani nedáme, pretože my si takúto odborníčku na školstvo a hlavne človeka vážime a ľúbime ju doslova ako soľ, ako v tej rozprávke, takže nič také nebude. No, ja chcem reagovať v prvom rade aj na tú tému násilia na školách, pretože kedysi bola táto téma taká, že sme to videli niekde v správach, že sa to deje inde, žiaľ, už momentálne aj na Slovensku vidíme, že ten počet prípadov sa stupňuje, a môže za to celkovo tá spoločenská situácia a aj to, ako veľmi je rozdelená spoločnosť, ako hrubne jazyk, ako sa násilie, žiaľ, stalo v podstate každodennou realitou, a tie deti, a aj teda v školách, ale aj doma, to cítia a rovnako reprodukujú to, čo vidia. A ja si myslím, že je skutočne na mieste, aby sme to riešili, a tento návrh zákona jednoznačne prináša konkrétne opatrenia, ktoré k tomu môžu dopomôcť. Ja by som ale to prepojila aj s inou témou, ktorej sa ja teda venujem a myslím si, že aj čo sa týka prípadu v Spišskej Starej Vsi, tak to bol jeden z dôvodov tej tragédie, a síce násilie na ženách, pretože vieme o útočníkovi, o páchateľovi a koniec koncov potvrdil to aj pán podpredseda vlády Kaliňák, že jeho akt bol motivovaný aj nenávisťou na ženách, a tieto opatrenia, ktoré navrhujú kolegyne, tak sú, samozrejme, veľmi dobré, ale ja by som si želala a vyzývame k tomu už dlhodobo rôzne rezorty, či už teda vnútro, sociálne veci, spravodlivosť, ale aj ďalšie, aby vytvorili medzirezortnú skupinu, ktorá by sa takýmito udalosťami, ako sa stala v Spišskej Starej Vsi, venovali, pretože na to je jednoducho potrebná spoločná odpoveď.
23. schôdza NR SR - 7.deň - B. popoludní
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie v rozprave

179. Vážené kolegyne, vážení kolegovia, prednesiem správu Výboru Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti (tlač 468). Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti, tlač 468, podáva Národnej rade Slovenskej republiky túto spravodajskú správu. Predseda Národnej rady Slovenskej republiky svojím rozhodnutím č. 499 z 10. septembra 2024 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti, tlač 468, na prerokovanie Výboru Národnej rady Slovenskej republiky pre financie a rozpočet aj ako gestorskému výboru. Výbor Národnej rady Slovenskej republiky pre financie a rozpočet prerokoval návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti, tlač 468, v určenej lehote a neprijal platné uznesenie, keďže návrh uznesenia nezískal potrebnú väčšinu hlasov poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Prílohou tejto spravodajskej správy je návrh na uznesenie Národnej rady Slovenskej republiky v znení predloženého návrhu poslancov. (Krátka pauza. Rečník listuje v podkladoch.) Mám prečítať aj ten návrh uznesenia? (Rečník sa obrátil k predsedajúcemu.) Lebo to je normálny ten materiál, ktorý ako sa prerokovával, čiže...
23. schôdza NR SR - 7.deň - B. popoludní
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

47. Ďakujem. V tomto prípade sa pripájam k pánovi poslancovi Mikloškovi a k jeho prejavu v tom že, mne to nepríde, že toto by malo riešiť problémy ekonomiky Slovenskej republiky. Problémom ekonomiky hlavný Slovenskej republiky je súčasná vláda. A keď si zoberiem štatistiku, že koľko dní alebo koľko je dní pracovného pokoja na Slovensku a v ostatných krajinách Európskej únie, tak cca 10 až 13 dní pracovného pokoja ročne majú aj ostatné krajiny. A zoberme si napríklad len také Rakúsko, ktoré má 15 dní pracovného pokoja ročne a plus majú aj nedele, kedy majú napríklad zatvorené obchody. A máme pocit, že Rakúsko je na tom ekonomicky zle? Alebo že by potrebovali niečo v tej, v tejto situácii riešiť, že by potrebovali, že toto by bol ten, ten point, ktorý, zrušia teraz tie sviatky, ktorých majú, keď dobre čítam, o jeden viac ako my v súčasnosti, po tom, ako súčasná vláda zrušila 1. september. My máme 14, oni majú 15, plus majú nedeľu ako deň pracovného pokoja, že sú zatvorené tie obchody. A ja mám pocit, že Rakúsko je na tom dobre. Aký majú, akú majú priemernú mzdu? Ako sú nám vzdialení? Koľko rokov by sme ich museli dobiehať, aby sme ich vôbec niekedy dobehli? Čiže podľa mňa toto nie je to, čo by pomohlo slovenskej ekonomike. Slovenskej ekonomike pomôže, keď sa prestane rozhadzovať, keď sa prestane plytvať, keď sa bude pozerať na to, ako ten štát funguje, aby fungoval lepšie a aby sa zlepšovali podmienky pre firmy, toho, čo si aj ty zastánca, ale aj pre tých zamestnancov. Vtedy to bude dobre. Nie, keď im zrušíme voľno, ale keď naštartujeme Slovenskú republiku.
23. schôdza NR SR - 7.deň - B. popoludní
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

10. Ďakujem. Podľa mňa dobrý návrh. My ti, Marián, tú podporu dáme. Transakčná daň, tak ako si hovoril, je zlo, ktoré na svete nemá obdobu, keď nerátam Maďarsko a Venezuelu, a samotný INESS napočítal, že je to vlastne zaťaženie 3,3 % v tom reťazci, že 3,3 % ako keby daňové zaťaženie navyše oproti všetkému tomu, čo súčasná vládna koalícia vymyslela, čo napríklad pri tých firmách, ako si ich spomínal, ktoré majú teda vyšší obrat, tak nielenže budú mať daň z právnických osôb na úrovni 24 %, ale plus tých 3,3 % v transakčnej dani, čiže daňové zaťaženie týchto firiem proste skočí na 27,3 %, čo, znova hovorím, vypočítal to INESS a nemá to obdobu v Európskej únii. Ďakujem veľmi pekne. (Potlesk.)